Pasaulinei turizmo dienai skirta akcija vaikams

„Nuspalvink savo kelionę po Ignaliną!“

Ignalinos rajone net 12 seniūnijų, kiekviena yra įdomi ir savita. Rugsėjo 27 diena- pasaulinė turizmo diena. Turistauk Ignalinoje spalvindamas jos žemėlapį, sužinok kuo kiekvienas jos kampelis yra įdomus.

Nuspalvintą piešinį nufotografuoki pats arba paprašyk pagalbos tėvelių/mokytojų ir atsiųsk elektrоniniu paštu visitignalina@gmail.com iki spalio 1 d. Nepamiršk parašyti savo vardą ir amžių.

Socialinio tinklalapio „Facebook“ paskyros [@ignalina.info](https://www.facebook.com/Ignalina.info) lankytojai iki spalio  6 d. balsuos už labiausiai jiems patinkančius piešinius, o daugiausiai patiktukų surinkusio piešinio autorius bus apdovanotas.

Akcija skirta vaikams nuo 3 iki 10 metų, bet gali dalyvauti ir kiti 😊

Piešinį, kurį galima atsisiųsti ir atsispausdinti taip pat rasite ir Ignalinos rajono turizmo informacijos centro puslapyje [www.ignalina.info](http://www.ignalina.info)

**Ar visus objektus/istorijas atpažinai? O kiek esi aplankęs?**

* Ignalina (miesto ir kaimiškoji seniūnijos) – Igno ir Linos meilės istorija, Palūšės šv.Juozapo bažnyčia.
* Ceikiniai – Kryžių kalnelis. Paminklas žuvusiems už Lietuvos laisvę partizanams.
* Mielagėnai - Paliesiaus dvaras, Mielagėnų Šv. Jono Krikštytojo bažnyčia.
* Tverečius – Europos Sąjungos išorinė siena, I pasaulinio karo įtvirtinimas.
* Didžiasalis – etnografiniai kaimai, pirmiausiai Lietuvoje kylanti saulė.
* Linkmenys – Ginučių malūnas, Paukščių kaimas, Bitininkystės muziejus.
* Vidiškės – jų herbe yra apuokas.
* Naujasis Daugėliškis – avininkystės ir vilnos vėlimo tradicijos. Prieš 90 metų čia nusileido Gordono Beneto oro balionų lenktynių nugalėtojai.
* Rimšė – jauniausia bendruomenė, energetika.
* Dūkštas – populiariųjų obuolių veislių „gimimo“ vieta. Dailininkas J.Rustemas.
* Kazitiškis – Švedriškės Lurdas, Antakmenės aukų akmuo, V.Danilevičiaus gamtos muziejus.

Jūsų kelionių po Ignalinos kraštą vedlys [www.ignalina.info](http://www.ignalina.info)